Alfred Pérot
Alfred Pérot var en fransk fysiker og professor i industriel elektricitet ved Marseilles Universitet fra 1894.
1901-1908 var Pérot den første leder af forsøgslaboratoriet ved Conservatoire des arts et métiers i Paris. Han blev kendt for sine eksperimenter med optisk interferometri, og han udviklede sammen med Charles Fabry det præcise Fabry-Pérot-interferometer.